廣州東亞大酒店

係中國廣東省廣州市嘅一間三星級賓館。喺越秀區長堤大馬路320號。呢間嘢嘅豪華裝修風格喺成個廣東省、港澳地區、東南亞入面都幾出名吓。甚至佢喺中華人民共和國嘅光榮革命史入面，佢算係最巴閉嘅一間喇。因為佢係廣州解放嗰陣升起第一嚿五星紅旗嘅地方。

設計、逳手同落成時間
呢間大酒店喺1914年起好，到咗2003年又重新搞過吓裝修。

性質
高度：26米
樓層：8層樓

酒店嘅設施
東亞大酒店入面有110間客房、1間餐廳同埋一間中型多功能會議廳、商務中心。酒店重整咗康體中心、商場、美容䤵髮廳同桑拿等配套設施響度。喺呢間酒店嘅7樓，又有過「不夜天」嘅名。

所謂「第一嚿五星紅旗嘅地方」
喺1949年10月14號晚黑，由於中華人民共和國解放軍殺到廣州，蕭響三等地下黨員同酒店嘅同樂會會員一齊諗吓搵嚿紅色嘅新布同金色嘅爛布嚟按返蕭響三嘅愛人——黎秀瓊喺香港寄嚟嘅《大公報》話嘅中華人民共和國國旗——五星紅旗，嗰時同樂會嘅會員馬明就負責剪同車好成z隻國旗，之後啲工人就開始一齊合作，搞好成隻五星紅旗出嚟。而國旗喺1949年10月15號朝早就喺呢間酒店嘅三樓窗口度升起咗廣州解放嘅第一面五星紅旗。

附近嘅交通
巴士：
長堤大馬路站
地鐵：
：一德路站

广州东亚大酒店网站

攷
 广州第一面五星红旗从这里升起
 广州民间金融街文化城市记忆
 广州第一面五星红旗升起的地方
 广州升起第一面五星红旗的经过
 第一面五星红旗

廣州嘅酒店
越秀區酒店